CELEX: 62018CA0250
Language: hu
Date: 2019-05-02 00:00:00
Title: C-250/18. sz. ügy: A Bíróság (nyolcadik tanács) 2019. május 2-i ítélete — Európai Bizottság kontra Horvát Köztársaság (Tagállami kötelezettségszegés — 2008/98/EK irányelv — Hulladékkezelés — Az 5. cikk (1) bekezdése — A „melléktermék” fogalmának nem megfelelő sóder — 13. cikk — Az emberi egészség és a környezet védelemének a biztosítására irányuló tagállami kötelezettség — A 15. cikk (1) bekezdése — A hulladék kezelésének a birtokosa vagy más kijelölt személyek általi elvégeztetésére vonatkozó kötelezettség)

1.7.2019   
            
            
               HU
            
            
               Az Európai Unió Hivatalos Lapja
            
            
               C 220/9
            
         
      A Bíróság (nyolcadik tanács) 2019. május 2-i ítélete — Európai Bizottság kontra Horvát Köztársaság
      (C-250/18. sz. ügy) (1)
      
      (Tagállami kötelezettségszegés - 2008/98/EK irányelv - Hulladékkezelés - Az 5. cikk (1) bekezdése - A „melléktermék” fogalmának nem megfelelő sóder - 13. cikk - Az emberi egészség és a környezet védelemének a biztosítására irányuló tagállami kötelezettség - A 15. cikk (1) bekezdése - A hulladék kezelésének a birtokosa vagy más kijelölt személyek általi elvégeztetésére vonatkozó kötelezettség)
      (2019/C 220/11)
      Az eljárás nyelve: horvát
      
         Felek
      
      
         Felperes: Európai Bizottság (képviselők: M. Mataija, F. Thiran és E. Sanfrutos Cano meghatalmazottak)
      
         Alperes: Horvát Köztársaság (képviselők: T. Galli és M. Vidović meghatalmazottak)
      
         Rendelkező rész
      
      
                  1)
               
               
                  A Horvát Köztársaság — mivel nem állapította meg, hogy a Biljane Donje-i (Horvátország) hulladéklerakóban elhelyezett sóder hulladék, nem pedig melléktermék, és hogy azzal hulladékként kell gazdálkodni — nem teljesítette a hulladékokról és egyes irányelvek hatályon kívül helyezéséről szóló, 2008. november 19-i 2008/98/EK európai parlamenti és tanácsi irányelv 5. cikkének (1) bekezdéséből eredő kötelezettségeit;
                  A Horvát Köztársaság — mivel nem tett meg minden szükséges intézkedést annak biztosítása érdekében, hogy a Biljane Donje-i hulladéklerakóban elhelyezett hulladékkal való gazdálkodás ne veszélyeztesse az emberi egészséget és a környezetet — nem teljesítette a 2008/98 irányelv 13. cikkéből eredő kötelezettségeit;
                  A Horvát Köztársaság — mivel nem tette meg a szükséges intézkedéseket annak biztosítása érdekében, hogy a Biljane Donje-i hulladéklerakóban elhelyezett hulladék birtokosa saját maga végezze el a hulladék kezelését, vagy hulladékkezelési műveleteket végző közvetítővel, létesítménnyel vagy vállalkozással végeztesse el annak kezelését, vagy pedig egy magán vagy közszolgáltató hulladékgyűjtővel bonyolíttassa le azt — nem teljesítette a 2008/98 irányelv 15. cikkének (1) bekezdéséből eredő kötelezettségeit.
               
            
                  2)
               
               
                  A Bíróság a Horvát Köztársaságot kötelezi a költségek viselésére.
               
            
         (1)  HL C 200., 2018.6.11.